"WIE HET AMPER VERDRINK?" - NSRI
“WIE HET AMPER VERDRINK?”
Education, News, Water Safety, WaterWise / 2 June 2011
Jayden de Bruyn, 'n leerling van Bella Vista Primer naby Ceres, vertel dat hy al amper verdrink het. Gelukkig was daar iemand naby wat hom uit die water kon haal.
Bella Vista Primer is een van die grootste laerskole in die Witzenberg-distrik. Die afgelope week het WaterWise opvoeder, Eoudia Erasmus, met die kinders in klas-verband gesels; hulle het spontaan deelgeneem en volgens die personeel het hulle baie geleer en die werkswinkels baie geniet.
Soveel kinders steek hande op as ek vra: “Wie het al amper verdrink?” Gelukkig kan hulle en hul maats daarvan getuig dat daar wel iemand was wat hulle kon help.
Almal is nie altyd so gelukkig nie – en in sommige gevalle het van hul maats al verdrink.
Gedurende die wintermaande word kinders ook bewus gemaak van waterveiligheid. Damme en riviere is reeds voller a.g.v. die eerste winterreen.
“Mens verdrink mos nie net is die somermaande nie!”, soos een van die onderwysers terdee genoem het.